শ্রমিকদের জিম্মি করে রক্ত চোষার মাধ্যমে এরা মূলত দেশ থেকে টাকা পাচার করে মালয়েশিয়ায় গড়ে তুলেছেন বিপুল বিত্তবৈভব। দেশ থেকে কোন মন্ত্রী বা প্রভাবশালীরা সেখানে গেলে মূলত এই সিন্ডিকেটের তত্বাবধানে তাদের সময় কাটে বলে একাধিক সিন্ডিকেট সদস্য প্রকাশ্যেই বলে বেড়ান এ ধরনের তথ্য। এভাবে মালয়েশিয়ার সাবেক সরকারের দুর্নীতিবাজ সদস্যদের সহযোগী হিসেবে তারাও শিগগির আইনের আওতায় আসবে বলে ধারণা প্রবাসী শ্রমিকদের।